OpenLLM-France/wikimedia huggingface dataset:
# Bobsleigh als Jocs Olímpics d'Hivern de 2018

Als Jocs Olímpics d'Hivern de 2018, que se celebraren a la ciutat de Pyeongchang (Corea del Sud), es disputaren tres proves de bobsleigh, dues en categoria masculina i una en categoria femenina. Les proves se celebraren entre el 18 i el 25 de febrer de 2018.

## Horari de competició

Aquest és el calendari de les proves.
Tots els horaris són en (UTC+9).
| Data | Hora | Prova |
| 18 de febrer | 20:05 | Mànegues 1 i 2 (homes Bobs a 2) |
| 19 de febrer | 20:15 | Mànegues 3 i 4 (homes Bobs a 2) |
| 20 de febrer | 20:50 | Mànegues 1 i 2 (dones Bobs a 2) |
| 21 de febrer | 20:40 | Mànegues 3 i 4 (dones Bobs a 2) |
| 24 de febrer | 9:30 | Mànegues 1 i 2 (homes Bobs a 4) |
| 25 de febrer | 9:30 | Mànegues 3 i 4 (homes Bobs a 4) |

## Participants

164 atletes de 22 nacions prenen part en les diferents proves.
* Alemanya (18)
* Atletes Olímpics de Rússia (10)
* Austràlia (4)
* Àustria (12)
* Bèlgica (4)
* Brasil (4)
* Canadà (18)
* Corea del Sud (6)
* Croàcia (4)
* Estats Units (16)
* França (5)
* Itàlia (4)
* Jamaica (2)
* Letònia (8)
* Mònaco (2)
* Nigèria (2)
* Polònia (4)
* Regne Unit (10)
* Txèquia (8)
* Romania (7)
* Suïssa (10)
* R.P. de la Xina (6)

## Proves

| Prova | Or | Or | Plata | Plata | Bronze | Bronze |
| Dos homes detalls | CanadàJustin Kripps Alexander Kopacz AlemanyaFrancesco Friedrich Thorsten Margis | 3:16.86 | no entregada | no entregada | LetòniaOskars Melbārdis Jānis Strenga | 3:16.91 |
| Quatre homes detalls | AlemanyaFrancesco Friedrich Candy Bauer Martin Grothkopp Thorsten Margis | 3:15.85 | AlemanyaNico Walther Kevin Kuske Alexander Rödiger Eric Franke | 3:16.38 | no entregada | no entregada |
| Quatre homes detalls | AlemanyaFrancesco Friedrich Candy Bauer Martin Grothkopp Thorsten Margis | 3:15.85 | Corea del SudWon Yun-jong Jun Jung-lin Seo Young-woo Kim Dong-hyun | 3:16.38 | no entregada | no entregada |
| Dues dones detalls | AlemanyaMariama Jamanka Lisa Buckwitz | 3:22.45 | Estats UnitsElana Meyers Taylor Lauren Gibbs | 3:22.52 | CanadàKaillie Humphries Phylicia George | 3:22.89 |

## Qualificacions

Hi ha disponibles un màxim de 170 atletes per competir en els jocs. Es poden qualificar com a màxim 130 homes i 40 dones. La qualificació es basa en la classificació mundial del 18 de gener de 2018.

## Medaller

| Posició | País | | | | Total |
| 1 | Alemanya | 3 | 1 | 0 | 4 |
| 2 | Canadà | 1 | 0 | 1 | 2 |
| 3 | Corea del Sud | 0 | 1 | 0 | 1 |
| 3 | Estats Units | 0 | 1 | 0 | 1 |
| 5 | Letònia | 0 | 0 | 1 | 1 |
| Total | Total | 4 | 3 | 2 | 9 |

## Referències

* ↑ https://www.pyeongchang2018.com/en/game-time/results/OWG2018/resOWG2018/pdf/OWG2018/BOB/OWG2018_BOB_C32A_BOB-------------------------------.pdf Arxivat 2018-02-21 a Wayback Machine.
* ↑ «Qualification Systems for XXIII Olympic Winter Games, PyeongChang 2018». International Bobsleigh & Skeleton Federation. Arxivat de l'original el 2018-02-28. [Consulta: 21 octubre 2017].
# Luci Pinari Mamercí Rufus (cònsol)

Luci Pinari Mamercí Rufus (llatí: Lucius Pinarius Mamercinus Rufus, nascut entorn de l'any 510 aC i mort després de 472 aC) va ser un magistrat romà. Era probablement fill de Publi Pinari Mamercí Rufus. Formava part de la gens Pinària i era de la família dels Mamercí, la branca més antiga d'aquesta gens.
Va ser elegit cònsol l'any 472 aC amb Publi Furi Medul·lí Fus. Els dos cònsols van resentar la lex pinaria furia sobre la inserció de mesos bixests però no se'n sap gaire més.

## Referències

* ↑ «Lucius Pinarius Mamercinus Rufus», Imperium-Romanum.com, [Consulta el 29 d'agost de 2012]
# Universitat Bucknell

La Universitat Bucknell (Bucknell University en anglès) és una universitat privada situada a Lewisburg, Pensilvània (Estats Units d'Amèrica). El seu campus de 445 acres (1,8 km²) se situa en la riba de l'afluent occidental del riu Susquehanna (West Branch Susquehanna River).
Va ser fundada en 1846 com a Universitat de Lewisburg per un grup de baptistes liderats per Stephen William Taylor, un professor de l'aleshores Madison University (actual Universitat Colgate). La seva primera promoció es va graduar en 1851 i entre els seus alumnes es trobava el futur president dels Estats Units James Buchanan. En 1881 la institució va passar per greus problemes econòmics i va sobreviure gràcies a la donació de 50.000 $ (més d'un milió de dòlars d'avui dia) del membre del seu consell d'administració William Bucknell, pel que, en 1886, el consell d'administració va decidir unànimement canviar el nom de la universitat d'Universitat de Lewisburg a Universitat Bucknell.

## Centres docents

Té 3 escoles superiors:
* L'Escola d'Arts i Ciències (College of Arts and Sciences), amb les seves respectives facultats (aquí anomenades Academic Departments)
* L'Escola d'Enginyeria (College of Engineering)
* L'Escola Freeman d'Administració i Direcció d'Empreses (Freeman College of Management)

## Esports

Bucknell competeix en la Patriot League de la Divisió I de l'Associació atlètica universitària nacional dels EUA (National Collegiate Athletic Association - NCAA).

## Enllaços externs

* Web oficial Lloc Oficial
# Esteban Garibay

Esteban Garibay y Zamalloa o Esteban Garibai (Arrasate, 1533 - Madrid, 1600) va ser un escriptor basc.
Va néixer a Arrasate i va estudiar a la Universitat d'Oñati i participà en la vida local guipuscoana. Va fixar la seva residència entre Toledo i Madrid. Intentà recuperar la condició de "Regne" per a la província de Guipúscoa però no ho aconseguí en faltar-li el suport de le Juntes Generals del territori històric. Va ser nomenat cronista de Sa Majestat el 1592. La majoria dels seus treballs els va fer en castellà però emprà el basc (en dialecte biscaí) i va recollir molts refranys, cançons i cants fúnebres (eresiak).

## Obres en castellà

* Los Quarenta Libros del Compendio Historial (1556-1566), publicats per Plantin, a Anvers, (1570-1572).
* Origen, discursos e ilustraciones de las dignidades seglares de estos reynos (1596).
* Letreros e insignias reales de todos los serenísimos Reyes de Oviedo, León y Castilla (1593).
* Ilustraciones Genealógicas de los Catholicos Reyes de las Españas

## Enllaços externs

* Biografia i estudi de la seva obra
# Pou del carrer del Mar

El Pou del carrer del Mar és una obra de Torroella de Montgrí (Baix Empordà) inclosa a l'Inventari del Patrimoni Arquitectònic de Catalunya.

## Descripció

Es tracta d'un element situat en un dels extrems del carrer del Mar. S'aixeca damunt d'una base circular de pedra, i consta d'un brocal de base circular, també de pedra, que té un diàmetre exterior de gairebé 2 metres i un gruix de mur de 1/2metre. En dos costats oposats, dues lloses tallen el mur amb l'objecte de facilitar l'accés de les persones a l'aigua. La que dona al carrer de Mar mostra l'escut de la vila en relleu i la data incisa del 1607. Se'n conserva un pilar de sosteniment de la corriola. L'element, tot i trobar-se en desús en l'actualitat, es conserva en bon estat.

## Història

El pou del carrer del Mar és el més antic dels pous públics del segle xvii que es conserven actualment a Torroella de Montgrí (l'altre, del 1611, es troba al carrer del Jou). En el brocal hi ha l'escut de la vila i la data del 1607.

## Referències

* 1 2 «Pou del carrer del Mar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2018].
# Bobsleigh als Jocs Olímpics d'Hivern de 2022

Als Jocs Olímpics d'Hivern de 2022, que se celebraren a la ciutat de Pequín (República Popular de la Xina), es disputaren quatre proves de bobsleigh, dues en categoria masculina i dues en categoria femenina. Les proves se celebraren al National Sliding Centre entre el 13 i el 20 de febrer de 2022. El juliol de 2018 el Comitè Olímpic Internacional va incorporar oficialment la prova del monobob femení al programa, augmentant el nombre total de proves a quatre. Es va establir la quantitat màxima de 170 esportistes que podien prendre en aquestes proves, els mateixos que als Jocs Olímpics d'Hivern de 2018.

## Horari de competició

Aquest és el calendari de les proves.
Tots els horaris són en (UTC+8).
| Data | Hora | Prova |
| 13 de febrer | 09:30 | Monobob femení - Mànegues 1 i 2 |
| 14 de febrer | 09:30 | Monobob femení - Mànegues 3 i 4 |
| 14 de febrer | 20:15 | Bobs a 2 masculí - Mànegues 1 i 2 |
| 15 de febrer | 20:05 | Bobs a 2 masculí - Mànegues 3 i 4 |
| 18 de febrer | 20:00 | Bobs a 2 femení - Mànegues 1 i 2 |
| 19 de febrer | 09:30 | Bobs a 4 masculí - Mànegues 1 i 2 |
| 19 de febrer | 20:00 | Bobs a 2 femení - Mànegues 3 i 4 |
| 20 de febrer | 09:30 | Bobs a 4 masculí - Mànegues 3 i 4 |

## Proves

| Prova | Or | Or | Plata | Plata | Bronze | Bronze |
| Dos homes detalls | AlemanyaFrancesco Friedrich Thorsten Margis | 3:56.89 | AlemanyaJohannes Lochner Florian Bauer | 3:57.38 | AlemanyaChristoph Hafer Matthias Sommer | 3:58.58 |
| Quatre homes detalls | AlemanyaFrancesco Friedrich Thorsten Margis Candy Bauer Alexander Schüller | 3:54.30 | AlemanyaJohannes Lochner Florian Bauer Christopher Weber Christian Rasp | 3:54.67 | CanadàJustin Kripps Ryan Sommer Cam Stones Ben Coakwell | 3:55.09 |
| Monobob femení detalls | Kaillie Humphries (USA) | 4:19.27 | Elana Meyers Taylor (USA) | 4:20.81 | Christine de Bruin (CAN) | 4:21.03 |
| Dues dones detalls | AlemanyaLaura Nolte Deborah Levi | 4:03.96 | AlemanyaMariama Jamanka Alexandra Burghardt | 4:04.73 | Estats UnitsElana Meyers Taylor Sylvia Hoffman | 4:05.48 |

## Medaller

| Posició | País | | | | Total |
| 1 | Alemanya | 3 | 3 | 1 | 7 |
| 1 | Estats Units | 1 | 1 | 1 | 3 |
| 1 | Canadà | 0 | 0 | 2 | 2 |
| Total | Total | 4 | 4 | 4 | 12 |

## Referències

* ↑ Zaccardi, Nick. «Beijing 2022 Winter Olympics add seven new events». NBC, 18-07-2018.
* ↑ «Olympic Winter Games Beijing 2022 Event programme and athlete quota». International Olympic Committee (IOC).
* ↑ Minji Seo. «Beijing 2022 Olympic Winter Games Competition Schedule Version 9», 16-06-2021.
* ↑ «Resultats finals dos homes». Arxivat de l'original el 2022-02-15. [Consulta: 2 març 2022].
* ↑ «Resultats finals quatre homes». Arxivat de l'original el 2022-02-20. [Consulta: 2 març 2022].
* ↑ «Resultats finals monobob femení». Arxivat de l'original el 2022-02-15. [Consulta: 2 març 2022].
* ↑ «Resultats finals dues dones». Arxivat de l'original el 2022-02-19. [Consulta: 2 març 2022].
# Luci Papiri Petus

Luci Papiri Petus (llatí: Lucius Papirius Paetus) fou un amic de Ciceró conegut gràcies a les seves lletres, part de les quals estan adreçades a Papiri Petus. Del que es diu a les cartes es dedueix que Papiri Petus seguia la doctrina epicúria i que era un home molt erudit i intel·ligent, pertanyent a la classe social dels cavallers.

## Referències

* ↑ Ciceró, Epistulae ad familiares, IX 22.
* ↑ Smith, William (ed.). «Paetus, L. Papirius». A: Dictionary of Greek and Roman Biography and Mythology. Volum III. Londres: John Murray, 1876, p. 85.
# Unió Eurasiàtica

* Aquest article tracta sobre el projecte d'integració econòmica. No s'ha de confondre amb la Unió Econòmica Eurasiàtica
La Unió Euroasiàtica és un projecte d'integració econòmica i política de dret basat en la Unió duanera de Belarús, Kazakhstan i Rússia i l'Espai Econòmic Únic de la UEE, i ampliable a altres estats de la Comunitat Econòmica Eurasiàtica (EurAsEC) i la Comunitat d'Estats Independents. Es crearia mitjançant la unió de les estructures existents de la Unió duanera i l'Espai Econòmic Únic, i fins i tot preveu instituir una moneda única. Va tenir a l'escenari polític internacional durant l'anomenada Guerra Freda, alhora que serveix de contrapès a la Unió Europea, juntament amb altres iniciatives com el grup dels BRICS o l'Organització de Cooperació de Shanghai (OCS). La visió de tenir una moneda comuna a l'estil de l'euro, que es planeja anomenar-se Altín, com una vella moneda que va existir a l'època imperial russa i inicis de la Unió Soviètica. El propòsit d'aquesta unió és fer de contrapès a la Unió Europea al vell espai soviètic, i perquè no, ser una mena de restauració de la Unió Soviètica.

## Història

La Unió Eurasiàtica va ser proposada el març del 1994 pel president del Kazakhstan, Nursultan Nazarbàiev, però no va ser fins a una reunió de l'EurAsEC el desembre del 2010 quan la idea es va tornar a considerar.
El 3 d'octubre del 2011, el president del Govern de Rússia Vladímir Putin va publicar un article sobre les perspectives d'aquest projecte i la seva posició respecte a altres organitzacions internacionals com la Unió Europea.
El 29 de maig de 2014 els presidents de Rússia, Belarús i el Kazakhstan van signar el Tractat de creació de la Unió Econòmica Eurasiàtica, que va entrar en vigor l'1 de gener de 2015.
El 10 d'octubre del 2014, en una reunió celebrada a Minsk, Armènia es va convertir en el quart membre ple de la Unió Econòmica Eurasiàtica (UEE) i la Unió Euroasiàtica amb Belarús, el Kazakhstan i Rússia, després que el dia abans ho signés. Setmanes després, el 23 de desembre del mateix any, el Kirguizstan també ho va signar, enfortint així el procés d'integració en l'espai postsoviètic.

## Referències

* ↑ Divisa común para la Unión Económica Euroasiática
* ↑ http://actualidad.rt.com/actualidad/view/129763-union-economica-euroasiatica-senal-ue-alarma-eeuu
* ↑ «La UE y Rusia: entre la confrontación y la interdependencia», 01-03-2018. [Consulta: 16 desembre 2018].
* ↑ Новый интеграционный проект для Евразии — будущее, которое рождается сегодня (en ruso)
* ↑ Putin propone a la UE una integración euroasiática desde Lisboa a Vladivostok
* ↑ Firma del Tratado de Constitución de la Unión Económica Euroasiática
* ↑ International, Sputnik. «Armenia Joins Eurasian Economic Union» (en anglès), 20141010T1338+0000. [Consulta: 30 octubre 2021].
# Esteban Daza

Esteban Daza (o Estevan Daça) (nascut a Valladolid, en 1537 - i mort allí entre 1591 i 1596) va ser un compositor i violista castellà del Renaixement. Va ser un dels darrers violistes més important del segle xvi, tan prompte com la popularitat de l'instrument va ser eclipsada per la de la guitarra.
Daza provenia d'una família de classe mitjana, i era el menor de tretze fills. Va estudiar Dret a la Universitat de Valladolid, on es va graduar en 1563. En lloc de seguir una professió regular, ell va ser capaç de sobreviure mitjançant el guanys de les seves inversions.
El Parnaso (Parnassus) és l'únic llibre conegut de música publicat per Daza. Va ser imprès el 1576 a Valladolid, i conté treballs per solo de viola de mà i per viola de mà i veu. El títol complet del treball és Libro de música de cifras para vihuela, intitulado El Parnaso. Es divideix en tres parts i consisteix en fantasies i transcripció per viola de mà de cançons polifòniques, motets, villancets, villanelle i sonets d'altres compositors, tals com Pedro Guerrero, Francisco Guerrero, Juan García de Basurto, Jean Maillard, Jean Richafort, Thomas Crecquillon, Simon Boyleau, Rodrigo de Ceballos, Juan de Navarro, Pedro Ordoñez i Clemens non Papa.

## Referències

* Los dos renacimientos de la vihuela Arxivat 2007-09-29 a Wayback Machine.
* John Griffiths, "Daza [Daça], Esteban", Grove Music Online.
# Platja de l'Orzán

La platja de l'Orzán és una platja urbana de la ciutat de la Corunya, a Galícia. Compta amb la distinció de Bandera blava, com la seva continuació cap al sud-oest, la platja de Riazor.
Disposa de lavabos públics, dutxes, vigilància, aparcament, servei de salvament i accés per a minusvàlids. Està prohibida l'entrada amb animals.
És habitual la práctica de surf i bodyboard quan les condicions meteorològiques són adequades: marea baixa i vent del sud-est. Se celebren diversos campionats durant l'any, com una prova del circuit gallec de surf.
Les línies de bus urbà que arriben a la platja de l'Orzán són la 3A i la 11.

## Vegeu també

* Platja de Riazor
# Tic

Un tic és un moviment motor o vocal involuntari, sobtat, repetitiu, però no rítmic que implica simultàniament un grup reduït de músculs o fibres musculars, que es contrauen. Un dels tics més freqüents és el que afecta a les parpelles.
Els tics s'han de distingir dels moviments d'altres trastorns del moviment com la corea, la distonia, la mioclònia; en el trastorn de moviment estereotipats d'algunes persones autistes, les compulsions del trastorn obsessivocompulsiu (TOC) i l'activitat de les convulsions.

## Referències

* ↑ Leckman JF, Bloch MH, King RA, Scahill L. "Phenomenology of tics and natural history of tic disorders". Adv Neurol. 2006;99:1–16. PMID: 16536348
* ↑ American Psychiatric Association (2000). DSM-IV-TR: Tourette's Disorder. Diagnostic and Statistical Manual of Mental Disorders, 4th ed., text revision (DSM-IV-TR), ISBN 0-89042-025-4. Available at BehaveNet.com Retrieved on August 10, 2009.
* ↑ Malone DA Jr, Pandya MM. "Behavioral neurosurgery". Adv Neurol. 2006;99:241-47. PMID: 16536372
* ↑ «Comorbidity of anxiety and unipolar mood disorders». Annual Review of Psychology, 49, 1998, pàg. 377–412. DOI: 10.1146/annurev.psych.49.1.377. PMID: 9496627.
# Luci Papiri Mugil·là (cònsol 422 aC)

Luci Papiri Mugil·là (en llatí: Lucius Papirius L. F. L. N. Mugillanus) va ser un magistrat romà que va viure al segle v aC. Era probablement fill de Luci Papiri Mugil·là, cònsol el 444 aC. Formava part de la gens Papíria i era de la família patrícia dels Mugil·là.
Va ser tribú amb potestat consolar l'any 422 aC. L'any següent, el 421 aC, va ser nomenat interrex per dirigir els comicis. Mugil·là va fer aprovar una llei per la qual els qüestors podien ser escollits indiferentment entre patricis i plebeus. Va ser censor l'any 418 aC.

## Referències

* ↑ «L. Papirius Mugillanus, L. F. L. N.». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Universitat de Texas

La Universitat de Texas (UT) és la xarxa superior d'institucions acadèmiques públiques de l'Estat de Texas, als Estats Units. En l'actualitat, està composta per 9 universitats i 6 centres sanitaris. A més, la UT imparteix titulacions a distància, a través de la UT TeleCampus. En total, el sistema instrueix a més de 190.000 alumnes.
Per Universitat de Texas també ens podem estar referint directament a la Universitat de Texas a Austin.

## Universitats del sistema

* Universitat de Texas a Arlington
* Universitat de Texas a Austin
* Universitat de Texas a Brownsville i Texas Southmost College
* Universitat de Texas a Dallas
* Universitat de Texas a El Paso
* Universitat de Texas a San Antonio
* Universitat de Texas a Tyler
* Universitat de Texas a Permian Basin
* Universitat de Texas–Pan American

## Centres sanitaris del sistema

* Centre Científic Sanitari de la Universitat de Texas a Houston
* Centre Científic Sanitari de la Universitat de Texas a San Antonio
* Centre Oncològic M. D. Anderson de la Universitat de Texas
* Centre Sanitari de la Universitat de Texas a Tyler
* Centre Mèdic de la Universitat de Texas
* Centre Mèdic Suroccidental de la Universitat de Texas a Dallas
# Estadi Moses Mabhida

L'Estadi Moses Mabhida és un estadi de futbol situat a la ciutat de Durban a Sud-àfrica, que serà una de les seus de la Copa Africana de Nacions, i que fou seu també de la Copa del Món de futbol 2010 i on es disputaren cinc partits de la primera fase, un de vuitens i també la segona semifinal. El propietari del camp és l'empresa alemanya GMP Architekten. La seva capacitat total és de 70.000 espectadors. Va ésser inaugurat el 2008.
El nom de l'estadi ret homenatge a un ex secretari general del Partit Comunista de Sud-àfrica, i està destinat a ser un estadi d'usos múltiples de categoria mundial.

## Copa del món de futbol de 2010

Partits del torneig que es varen jugar a l'estadi:
Primera fase
* 13 juny 2010: Alemanya vs Austràlia
* 16 juny 2010: Espanya vs Suïssa
* 19 juny 2010: Holanda vs Japó
* 22 juny 2010: Nigèria vs Corea del Sud
* 25 juny 2010: Brasil vs Portugal
Vuitens de final
| Països Baixos | 2 - 1 | Eslovàquia |
| Robben 18' Sneijder 84' | Fitxa | Vittek 90+4' (p.) |
Semifinals
| Alemanya | 0 - 1 | Espanya |
| | Fitxa | Puyol 73' |

## Enllaços externs

* Pàgina Web de la Ciutat en la Copa del Món Arxivat 2009-06-12 at Archive.is (anglès)
# Łukasz Owsian

Łukasz Owsian (Toruń, 24 de febrer de 1990) és un ciclista polonès, professional des del 2012. Actualment corre a l'equip Arkéa-B&B Hotels.

## Palmarès

* 2008
** Vencedor d'una etapa del Cursa de la Pau júnior
* 2014
** Campió de Polònia de muntanya
* 2016
** 1r al Visegrad 4 Bicycle Race-GP Polski
* 2017
** 1r a la Korona Kocich Gór
* 2018
** 1r a la Szlakiem Grodów Piastowskich i vencedor d'una etapa
** 1r al Memorial im. J. Grundmanna J. Wizowskiego

### Resultats al Giro d'Itàlia

* 2015. 118è de la classificació general
* 2017. 88è de la classificació general
* 2019. 73è de la classificació general

### Resultats al Tour de França

* 2022. 42è de la classificació general

### Resultats a la Volta a Espanya

* 2022. 90è de la classificació general
* 2023. 75è de la classificació general

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Nicolae Dobrin

Nicolae Dobrin (Piteşti, 26 d'agost de 1947 – Piteşti, 26 d'octubre de 2007) fou un futbolista romanès dels anys 60 i 70.

## Trajectòria esportiva

El seu club de tota la vida fou el FC Argeş Piteşti on jugà 23 temporades. Amb aquest club guanyà la lliga de 1979. Fou nomenat millor futbolista romanès tres cops: 1966, 1967 i 1971.
Amb la selecció romanesa disputà 48 partits i marcà 6 gols, contribuint de forma destacada a la classificació per la fase final de la Copa del Món de 1970.
L'estadi Nicolae Dobrin de Piteşti està batejat en honor seu.

## Referències

* ↑ «Dobrin rumano del Arges Pitesti, puede ser jugador del Real Madrid la proxima temporada» (en spanish). ABC.es, 10-06-1973 [Consulta: 14 abril 2008].
* ↑ «Los mejores del mundo se visten de blanco en la despedida de Gento» (en spanish). Elmundo.es, 15-12-2008 [Consulta: 19 desembre 2008].
* ↑ «Comuniştii au blocat transferurile românilor» (en romanian). Adevărul, 14-11-2011 [Consulta: 16 desembre 2011].
* ↑ «Nicolae Dobrin – Player profile». Romanian Soccer: History & Stats. [Consulta: 12 maig 2013].
* ↑ Nicolae Dobrin a National-Football-Teams.com (anglès)
# Casa Maria Assumpció Parellada i Santaló

La casa Maria Assumpció Parellada i Santaló és un edifici unifamiliar situat als carrers de Muntaner, 315-321 i dels Madrazo, 121-123, al barri de Sant Gervasi-Galvany de Barcelona. Està catalogat com a bé amb elements d'interès (categoria C).

## Història i descripció

Va ser projectada el 1916 per l'arquitecte Enric Sagnier en un estil noucentista. Envoltada d'un petit jardí, té una certa complexitat volumètrica, amb diferents cossos superposats, en la que destaquen els amplis voladissos de les cobertes. Durant la Guerra Civil espanyola va allotjar una txeca del Servei d'Intel·ligència Militar (SIM).

## Vegeu també

* Escola Nausica

## Referències

* ↑ «Casa M. Assumpció Parellada i Santaló». Catàleg de Patrimoni. Ajuntament de Barcelona.
* ↑ de Oleza i Roncal, 2023.

## Bibliografia

* de Oleza i Roncal, Jaume. Arquitectura a Sant Gervasi, Sarrià i Vallvidrera. Passejades pel patrimoni arquitectònic. Barcelona: Premsa Local El Jardí SCCL, 2023, p. 50. ISBN 978-84-09-55644-1.

## Enllaços externs

* «Casa Assumpció Parellada». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.